natgillin/translations-raw huggingface dataset:
Mandatory comprehensive templates including all the risks to be covered by the risk assessment and all the components of the preventive action plans and the emergency plans are needed to facilitate the risk assessment and preparation of the plans and their assessment by the Commission.
Obvezni sveobuhvatni predlošci koji uključuju sve rizike koji trebaju biti obuhvaćeni procjenom rizika i sve dijelove planova prevencije i interventnih planova potrebni su u svrhu olakšavanja procjene rizika i pripreme planova te njihove procjene koju provodi Komisija.
To facilitate communication between Member States and the Commission, the risk assessments, the preventive action plans, the emergency plans and all other documents and information exchanges provided for in this Regulation should be notified using a secure and standardised electronic notification system.
Kako bi se olakšala komunikacija između država članica i Komisije, procjene rizika, planove prevencije i interventne planove te sve ostale dokumente i razmijenjene informacije predviđene ovom Uredbom trebalo bi dostavljati uporabom sigurnog i standardiziranog elektroničkog sustava obavješćivanja.
Certain customers, including households and customers providing essential social services are particularly vulnerable and may need protection against the negative effects of disruption of gas supply.
Određeni kupci, uključujući kućanstva i kupce koji pružaju temeljne socijalne usluge, posebno su ugroženi i može im trebati zaštita od negativnih učinaka poremećaja u opskrbi plinom.
A definition of such protected customers should not conflict with the Union solidarity mechanisms.
Definicija takvih zaštićenih kupaca ne bi smjela biti u suprotnosti s mehanizmima solidarnosti Unije.
It is appropriate to narrow down the definition of customers protected under the solidarity mechanism.
Primjereno je suziti definiciju kupaca zaštićenih mehanizmom solidarnosti.
This is required by the obligation of Member States to provide solidarity in the case of extreme circumstances and for essential needs.
To je nužno zbog obveze država članica da pruže solidarnost u slučaju iznimnih okolnosti i za temeljne potrebe.
The definition of solidarity protected customers should therefore be limited to households while still being able to include, under specific conditions, certain essential social services and district heating installations.
Stoga bi definicija kupaca zaštićenih mehanizmom solidarnosti trebala biti ograničena na kućanstva, no i dalje bi trebala moći, pod specifičnim uvjetima, uključivati određene temeljne socijalne usluge i postrojenja centraliziranoga grijanja.
It is therefore possible for Member States to treat, in accordance with that framework, healthcare, essential social care, emergency and security services as solidarity protected customers, including where those services are performed by a public administration.
Stoga u skladu s tim okvirom države članice mogu tretirati zdravstvenu skrb, temeljnu socijalnu skrb te hitne i sigurnosne službe kao kupce zaštićene mehanizmom solidarnosti, među ostalim i kada te usluge izvršava javna uprava.
Responsibility for the security of gas supply should be shared by natural gas undertakings, Member States, acting through their competent authorities, and the Commission, within their respective remits.
Odgovornost za sigurnost opskrbe plinom trebali bi dijeliti poduzeća za prirodni plin, države članice, koje djeluju posredstvom svojih nadležnih tijela, i Komisija, u okviru vlastitih područja djelovanja.
Such shared responsibility requires very close cooperation between those parties.
Za takvu podijeljenu odgovornost potrebna je njihova vrlo bliska suradnja.
However, customers using gas for electricity generation or industrial purposes may also have an important role to play in the security of gas supply, as they can respond to a crisis by taking demand-side measures, such as interruptible contracts and fuel switching, which have an immediate impact on the balance of demand and supply.
Međutim, kupci koji upotrebljavaju plin za proizvodnju električne energije ili u industrijske svrhe mogu također imati važnu ulogu u sigurnosti opskrbe plinom jer mogu odgovoriti na krizu poduzimanjem mjera koje se odnose na potražnju, primjerice ugovorima s mogućnosti prekida i prelaskom na druga goriva, što izravno utječe na ravnotežu potražnje i ponude.
Moreover, the security of gas supply to certain customers using gas for electricity generation may also be considered to be essential in some cases.
Nadalje, sigurnost opskrbe plinom određenih kupaca koji upotrebljavaju plin za proizvodnju električne energije u nekim se slučajevima također može smatrati temeljnom.
In an emergency, it should be possible for a Member State to prioritise gas supply to such customers under certain conditions even over the gas supply to protected customers.
U izvanrednom stanju država članica trebala bi moći pod određenim uvjetima dati prednost opskrbi plinom takvih kupaca, čak i pred opskrbom plinom zaštićenih kupaca.
In exceptional circumstances gas supply to some of such customers prioritised in an emergency over protected customers may also continue in a Member State providing solidarity to avoid severe damage to the functioning of the electricity or gas system in that Member State.
U iznimnim okolnostima opskrba plinom nekih od takvih kupaca koji su u izvanrednom stanju dobili prednost pred zaštićenim kupcima može se nastaviti i u nekoj državi članici koja pruža solidarnost kako bi se izbjegla ozbiljna šteta za funkcioniranje sustava električne energije ili plina u toj državi članici.
Such a specific measure should be without prejudice to Directive 2005/89/EC of the European Parliament and of the Council [10].
Takvom se posebnom mjerom ne bi smjela dovesti u pitanje Direktiva 2005/89/EZ Europskog parlamenta i Vijeća [10].
The competent authorities should cooperate closely with other relevant national authorities, in particular national regulatory authorities, when carrying out the tasks specified in this Regulation.
Nadležna tijela trebala bi pri izvršavanju zadaća navedenih u ovoj Uredbi blisko surađivati s drugim relevantnim nacionalnim tijelima, a osobito nacionalnim regulatornim tijelima.
The infrastructure standard should oblige Member States to maintain a minimum level of infrastructure such as to ensure a degree of redundancy in the system in the event of a disruption of the single largest gas infrastructure.
Infrastrukturnim standardom trebalo bi obvezivati države članice na održavanje minimalne razine infrastrukture kako bi osigurale određenu razinu redundancije u sustavu u slučaju poremećaja u najvećoj pojedinačnoj plinskoj infrastrukturi.
As an analysis conducted on the basis of the N – 1 formula constitutes a purely capacity-based-approach, the results of N – 1 formula should be complemented with a detailed analysis that also captures gas flows.
Budući da analiza provedena na temelju formule N – 1 predstavlja pristup utemeljen samo na kapacitetu, rezultate formule N – 1 trebalo bi nadopuniti detaljnom analizom kojom je obuhvaćen i protok plina.
Regulation (EU) No 994/2010 requires transmission system operators to enable permanent physical bi-directional capacity on all cross-border interconnections unless an exemption has been granted from that obligation.
U skladu s Uredbom (EU) br. 994/2010 operatori transportnih sustava dužni su omogućiti stalni fizički dvosmjerni kapaciteti na svim prekograničnim spojnim plinovodima, osim ako je odobreno izuzeće od te obveze.
It aims to ensure that the possible benefits of permanent bi-directional capacity are always taken into account when a new interconnection is planned.
Njome se nastoji osigurati da se potencijalne koristi stalnog dvosmjernog kapaciteta uvijek uzmu u obzir pri planiranju novog spojnog plinovoda.
However, bi-directional capacity can be used to supply gas both to the neighbouring Member State and to others along the gas supply corridor.
Međutim, dvosmjerni kapacitet može se upotrebljavati i za opskrbu susjedne države članice plinom i za opskrbu drugih država duž koridora za opskrbu plinom.
The benefits to the security of gas supply of enabling permanent physical bi-directional capacity need to be seen from a broader perspective, in a spirit of solidarity and enhanced cooperation.
Koristi za sigurnost opskrbe plinom koje se ostvaruju omogućivanjem stalnog fizičkog dvosmjernog kapaciteta trebaju se promatrati iz šire perspektive, u duhu solidarnosti i pojačane suradnje.
A comprehensive cost-benefit analysis that takes account of the whole transportation corridor should be conducted when considering whether to implement bi-directional capacity.
Kada se razmatra uvođenje dvosmjernog kapaciteta, trebalo bi provesti sveobuhvatnu analizu troškova i koristi kojom se uzima u obzir cijeli transportni koridor.
The competent authorities concerned should be required to re-examine the exemptions granted under Regulation (EU) No 994/2010 on the basis of the results of the common risk assessments.
Od dotičnih nadležnih tijela trebalo bi se zahtijevati da preispitaju izuzeća odobrena u skladu s Uredbom (EU) br. 994/2010 na temelju rezultata zajedničkih procjena rizika.
The overall objective should be to have a growing bi-directional capacity and keep one-directional capacity in future cross-border projects to a minimum.
Konačan cilj trebao bi biti rastući dvosmjerni kapacitet, a jednosmjerni kapacitet budućih prekograničnih projekata trebao bi se zadržati na što nižoj razini.
Capacity at an interconnection point to a Member State may compete with capacity at exit points from the gas grid into a gas storage facility.
Kapacitet na točki međusobnog povezivanja s državom članicom može konkurirati kapacitetu na izlaznim točkama iz plinske mreže u sustav skladišta plina.
As a consequence, a situation could arise where firm booking of exit capacity into storage reduces the technically available capacity to be allocated at the interconnection point.
Iz tog bi moglo proizići da stalno rezerviranje izlaznog kapaciteta u skladište smanjuje tehnički raspoloživi kapacitet koji će se dodijeliti na točki međusobnog povezivanja.
In order to ensure a higher level of energy security in an emergency, this Regulation should provide for a clear priority rule.
Kako bi se osigurala viša razina energetske sigurnosti u izvanrednom stanju, ovom bi Uredbom trebalo predvidjeti jasno pravilo prvenstva.
Any booked capacity at interconnection points should be given priority over competing capacity at an exit point into a storage facility, thereby enabling the transmission system operator to allocate the maximum technical capacity at the interconnection point in order to enable higher gas flows into the neighbouring Member State which has declared an emergency.
Svakom rezerviranom kapacitetu na točkama međusobnog povezivanja trebalo bi dati prednost pred konkurentnim kapacitetom na izlaznoj točki u sustav skladišta plina, čime se operatoru transportnog sustava omogućuje da dodijeli maksimalni tehnički kapacitet na točki međusobnog povezivanja kako bi se omogućio veći protok plina u susjednu državu članicu koja je proglasila izvanredno stanje.
This may have the consequence that gas injections into storage cannot take place or can take place only with reduced volumes despite being firmly booked in advance.
Slijedom toga može se dogoditi da dotok plina u skladište izostane ili se može izvršiti samo u smanjenom obujmu unatoč prethodnoj stalnoj rezervaciji.
To compensate for the resulting financial loss, this Regulation should provide for a fair compensation to be applied directly and promptly between the affected system users.
Kako bi se nadoknadio financijski gubitak koji iz toga proizlazi, ovom bi Uredbom trebalo predvidjeti pravičnu naknadu koja će se primjenjivati izravno i bez odgađanja između pogođenih korisnika sustava.
The transmission system operators concerned should cooperate in accordance with the relevant legal acts in order to apply that priority rule.
Dotični operatori transportnog sustava trebali bi surađivati u skladu s odgovarajućim pravnim aktima kako bi primijenili to pravilo prvenstva.
Council Directive 2008/114/EC [11] lays down a process with a view to enhancing the security of designated European critical infrastructures, including certain gas infrastructure, in the Union.
U Direktivi Vijeća 2008/114/EZ [11] utvrđen je postupak s ciljem jačanja sigurnosti označene europske kritične infrastrukture u Uniji, uključujući određenu plinsku infrastrukturu.
Directive 2008/114/EC together with this Regulation contributes to creating a comprehensive approach to the energy security of the Union.
Direktivom 2008/114/EZ i ovom Uredbom doprinosi se stvaranju sveobuhvatnog pristupa energetskoj sigurnosti Unije.
This Regulation lays down security of supply standards that are sufficiently harmonised and cover at least the situation that occurred in January 2009 when gas supply from Russia was disrupted.
U ovoj Uredbi utvrđuju se standardi sigurnosti opskrbe koji su dovoljno usklađeni i kojima je obuhvaćena barem situacija iz siječnja 2009. kada je došlo do poremećaja u opskrbi plinom iz Rusije.
Those standards take account of the difference between Member States, public service obligations and customer protection measures, as referred to in Article 3 of Directive 2009/73/EC.
Tim se standardima uzimaju u obzir razlike između država članica, obveze javne usluge i mjere zaštite kupaca, kako je navedeno u članku 3. Direktive 2009/73/EZ.
Security of supply standards should be stable, so as to provide the necessary legal certainty, should be clearly defined, and should not impose unreasonable and disproportionate burdens on natural gas undertakings.
Standardi sigurnosti opskrbe trebali bi biti stabilni, kako bi se osigurala potrebna pravna sigurnost, trebali bi biti jasno definirani te se njima poduzećima za prirodni plin ne bi trebalo nametati neopravdana i neproporcionalna opterećenja.
They should also guarantee equal access for the Union natural gas undertakings to national customers.
Osim toga, njima bi se poduzećima za prirodni plin iz Unije trebao zajamčiti jednak pristup nacionalnim kupcima.
Member States should establish measures that will, in an effective and proportionate manner, ensure that natural gas undertakings comply with such a standard, including the possibility to establish fines on suppliers, where they consider it to be appropriate.
Države članice trebale bi uspostaviti mjere kojima će se na djelotvoran i proporcionalan način osigurati usklađenost poduzećâ za prirodni plin s takvim standardom, uključujući mogućnost uvođenja novčanih kazni za opskrbljivače u slučaju da to smatraju primjerenim.
The roles and responsibilities of all natural gas undertakings and competent authorities should be defined precisely in order to keep the internal gas market functioning properly, particularly in the event of supply disruptions and crises.
Radi očuvanja ispravnog funkcioniranja unutarnjeg tržišta plina uloge i odgovornosti svih poduzeća za prirodni plin i nadležnih tijela trebale bi biti točno definirane, osobito u slučaju poremećaja u opskrbi i kriza.
Such roles and responsibilities should be established in such a way so as to ensure that a three-level approach is respected which would involve, first, the relevant natural gas undertakings and industry, second, Member States at national or regional level, and third, the Union.
Te uloge i odgovornosti trebalo bi utvrditi tako da se osigura poštovanje pristupa na trima razinama, u okviru kojeg se uključuju, prvo, relevantna poduzeća za prirodni plin i industrija, drugo, države članice na nacionalnoj ili regionalnoj razini i, treće, Unija.
This Regulation should enable natural gas undertakings and customers to rely on market-based mechanisms for as long as possible when coping with disruptions.
Ovom Uredbom trebalo bi omogućiti poduzećima za prirodni plin i kupcima da se u slučaju poremećaja u opskrbi što je dulje moguće oslanjaju na tržišne mehanizme.
However, it should also provide for mechanisms that can be deployed when markets alone are no longer able to deal adequately with a disruption of gas supply.
Međutim, njome bi trebalo predvidjeti i mehanizme koji se mogu primijeniti kada tržišta sama više nisu u mogućnosti na odgovarajući se način nositi s problemom poremećaja u opskrbi plinom.
In the event of a disruption of gas supply, market players should be given sufficient opportunity to respond to the situation with market-based measures.
U slučaju poremećaja u opskrbi plinom sudionicima na tržištu trebalo bi tržišnim mjerama dati dovoljno prilika da odgovore na takvo stanje.
Where market-based measures have been exhausted and they are still insufficient, Member States and their competent authorities should take measures to remove or mitigate the effects of a disruption of gas supply.
Ako su tržišne mjere iscrpljene i još uvijek nisu dostatne, države članice i njihova nadležna tijela trebali bi poduzeti mjere za uklanjanje ili ublažavanje učinaka poremećaja u opskrbi plinom.
Where Member States plan to introduce non-market-based measures, the introduction of such measures should be accompanied by a description of their economic impact.
Svaki put kada država članica planira uvesti netržišne mjere, uvođenje takvih mjera trebalo bi biti popraćeno opisom njihova gospodarskog učinka.
This ensures customers have the information they need about the costs of such measures and ensures that the measures are transparent, especially as regards their impact on the gas price.
Time se osigurava da kupci imaju potrebne informacije o troškovima takvih mjera i da su one transparentne, posebno u pogledu njihova učinka na cijenu plina.
The Commission should have the power to ensure that new preventive non-market-based measures do not endanger the security of gas supply of other Member States or in the Union.
Komisija bi trebala biti ovlaštena osigurati da se novim preventivnim netržišnim mjerama ne ugrožava sigurnost opskrbe plinom drugih država članica ili u Uniji.
Given that such measures can be particularly damaging to the security of gas supply, it is appropriate that they enter into force only when they are approved by the Commission or have been amended in accordance with a Commission decision.
S obzirom na to da takve mjere mogu biti osobito štetne za sigurnost opskrbe plinom, primjereno je da stupe na snagu tek kada ih Komisija odobri ili kada budu izmijenjene u skladu s odlukom Komisije.
Demand-side measures, such as fuel switching or reducing the gas supply to large industrial customers in an economically efficient order, may have a valuable role to play in ensuring the security of gas supply, if they can be applied quickly and significantly reduce demand in response to a disruption of gas supply.
Mjere koje se odnose na potražnju, kao što je prelazak na drugo gorivo ili smanjenje opskrbe plinom velikih industrijskih kupaca u skladu s gospodarski učinkovitim redoslijedom, mogu imati važnu ulogu u osiguravanju sigurnosti opskrbe plinom ako se mogu brzo primijeniti i ako se njima može znatno smanjiti potražnja u slučaju poremećaja u opskrbi plinom.
More should be done to promote efficient energy use, particularly where demand-side measures are needed.
Trebalo bi više raditi na promicanju učinkovite uporabe energije, posebno ako su potrebne mjere koje se odnose na potražnju.
The environmental impact of any demand and supply-side measures proposed should be taken into account, with preference being given, as far as possible, to measures that have least impact on the environment.
Trebalo bi uzeti u obzir učinak na okoliš svih mjera koje se odnose na potražnju i ponudu, a prednost bi se trebala dati mjerama koje imaju najmanji učinak na okoliš, koliko je to moguće.
At the same time, aspects of the security of gas supply and competitiveness should be taken into account.
Istodobno bi trebalo uzeti u obzir aspekte sigurnosti opskrbe plinom i konkurentnosti.
It is necessary to ensure the predictability of the action to take in the event of an emergency, allowing all market participants sufficient opportunity to react to and prepare for such circumstances.
Nužno je osigurati predvidljivost mjera koje će se poduzeti u slučaju izvanrednog stanja i tako svim sudionicima na tržištu pružiti dovoljno prilika da reagiraju na takve okolnosti i pripreme se za njih.
As a rule, the competent authorities should therefore act in accordance with their emergency plan.
Nadležna tijela stoga bi u pravilu trebala postupati u skladu sa svojim interventnim planom.
In duly justified exceptional circumstances, they should be allowed to take action which deviates from those plans.
U opravdanim iznimnim okolnostima trebalo bi im biti dopušteno poduzeti mjere koje odstupaju od tih planova.
It is also important to make the way in which emergencies are declared more transparent and predictable.
Također je važno povećati transparentnost i predvidljivost načina proglašenja izvanrednog stanja.
Information on the system balancing position (the overall status of the transmission network), the framework for which is set out in Commission Regulation (EU) No 312/2014 [12], may play an important role in that regard.
U tome važnu ulogu mogu imati informacije o poziciji uravnoteženja sustava (ukupno stanje transportne mreže), za što je okvir utvrđen u Uredbi Komisije (EU) br. 312/2014 [12].
That information should be available to the competent authorities and, where they are not the competent authorities, the national regulatory authorities, on a real time basis.
Te bi informacije trebale biti u stvarnom vremenu dostupne nadležnim tijelima i nacionalnim regulatornim tijelima ako ona nisu nadležna tijela.
As demonstrated in the context of the October 2014 stress test exercise, solidarity is needed to ensure the security of gas supply in the Union.
Kao što je vidljivo u kontekstu ispitivanja otpornosti na stres iz listopada 2014., za osiguravanje sigurnosti opskrbe u Uniji potrebna je solidarnost.
It spreads effects out more evenly and reduces overall effects of a severe disruption.
Njome se ravnomjernije šire učinci i umanjuju ukupni učinci teškog poremećaja.
The solidarity mechanism is designed to address extreme situations in which supply to solidarityprotected customers as an essential need and a necessary priority is at stake in a Member State.
Mehanizam solidarnosti osmišljen je kako bi se odgovorilo na ekstremne situacije u kojima je u nekoj državi članici ugrožena opskrba kupaca zaštićenih mehanizmom solidarnosti, a koja se smatra temeljnom potrebom i nužnim prioritetom.
If an emergency is declared in a Member State, a gradual and proportionate approach should therefore be applied to ensure the security of gas supply.
Stoga bi se, ako je u nekoj državi članici proglašeno izvanredno stanje, trebao primijeniti postupan i proporcionalan pristup kako bi se osigurala sigurnost opskrbe plinom.
The Member State that declared the emergency should, in particular, first implement all emergency measures provided for in its emergency plan in order to ensure gas supply to its solidarity protected customers.
Država članica koja je proglasila izvanredno stanje trebala bi osobito prvo provesti sve hitne mjere predviđene u njezinu interventnom planu kako bi osigurala opskrbu plinom svojim kupcima zaštićenima mehanizmom solidarnosti.
At the same time, all Member States which have introduced an increased supply standard should temporarily reduce it to the normal supply standard to make the gas market more liquid, in the event that the Member State declaring the emergency indicates that cross-border action is required.
Istodobno, sve države članice koje su uvele povećani standard opskrbe trebale bi ga privremeno smanjiti na normalni standard opskrbe kako bi tržište plina postalo likvidnije u slučaju da država članica koja je proglasila izvanredno stanje navede da je potrebno prekogranično djelovanje.